pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไทยพร้อมดูแล “ผู้เข้าร่วมการประชุม APEC 2022” มุ่งรักษาความปลอดภัย ใส่ใจอาหารไทยคุณภาพ
วันพฤหัสบดีที่ 29 กันยายน 2565
ไทยพร้อมดูแล “ผู้เข้าร่วมการประชุม APEC 2022” มุ่งรักษาความปลอดภัย ใส่ใจอาหารไทยคุณภาพ
.....
ใกล้เข้ามาแล้วกับการประชุมผู้นําเขตเศรษฐกิจเอเปคและการประชุมที่เกี่ยวข้อง APEC 2022 ในช่วงที่ประเทศไทยเป็นเจ้าภาพ ซึ่งจะจัดขึ้นระหว่างวันที่ 18 – 19 พ.ย. 65 ณ ศูนย์การประชุมแห่งชาติสิริกิติ์ และหอประชุมกองทัพเรือ สําหรับงานเลี้ยงอาหารค่ํา (Gala Dinner) อย่างเป็นทางการ
.
ล่าสุด นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่าหน่วยงานที่เกี่ยวข้องได้เตรียมความพร้อมสําหรับการเป็นเจ้าภาพจัดการประชุมฯ ของไทยอย่างแข็งขัน
.
สําหรับการดูแลรักษาความปลอดภัยนั้น กองบัญชาการตํารวจนครบาล ได้ดําเนินการฝึกเจ้าหน้าที่ตํารวจและชุดปฏิบัติการพิเศษ ภายใต้แผนแก้ไขปัญหาสถานการณ์วิกฤต และการเผชิญเหตุที่อาจจะเกิดขึ้นเมื่อช่วง 16 - 20 ก.ย. 65 ที่ผ่านมา
.
ส่วนงานเลี้ยงอาหารค่ําอย่างเป็นทางการ ได้เตรียมการอย่างเหมาะสมและสอดคล้องกับหลัก BCG ดําเนินการคัดเลือกวัตถุดิบ เมนูอาหาร และเครื่องดื่มที่มีความเป็นเลิศในรสชาติตามตํารับไทยแท้จากทุกภูมิภาค
.
นอกจากนี้ จะนําผลิตภัณฑ์งานศิลปหัตถกรรมไทย จากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ มาตกแต่งบนโต๊ะอาหาร ซึ่งจะช่วยสะท้อนเอกลักษณ์ความเป็นไทยได้ชัดเจนยิ่งขึ้น
.
รัฐบาลขอให้ ปชช. ทุกคนภูมิใจ และร่วมใจกัน “เป็นเจ้าภาพ” ด้วยมิตรภาพที่ดี เพื่อให้การเป็นเจ้าภาพการประชุมฯ ครั้งนี้ สําเร็จลุล่วงไปด้วยดี
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-กรมการขนส่งทางบก เปิดให้อบรมออนไลน์สำหรับขอรับใบอนุญาตขับรถสาธารณะ และขอรับบัตรประจำตัวคนขับรถ ผ่านระบบ e-learning ได้ทางเว็บไซต์ www.dlt-elearning.com ตั้งแต่บัดนี้เป็นต้นไป
วันศุกร์ที่ 16 กันยายน 2565
กรมการขนส่งทางบก เปิดให้อบรมออนไลน์สําหรับขอรับใบอนุญาตขับรถสาธารณะ และขอรับบัตรประจําตัวคนขับรถ ผ่านระบบ e-learning ได้ทางเว็บไซต์ www.dlt-elearning.com ตั้งแต่บัดนี้เป็นต้นไป
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า จากการที่ระบบขนส่งสาธารณะเป็นกลไกสําคัญในการให้บริการประชาชน กรมการขนส่งทางบก (ขบ.) มีความมุ่งมั่น ตั้งใจยกระดับให้การบริการระบบการขนส่งสาธารณะ โดยผู้ประกอบอาชีพขับรถสาธารณะต้องเป็นผู้มีความรู้ ความสามารถ ทักษะ รวมทั้งจิตสํานึกในการให้บริการมีความรับผิดชอบและเป็นมืออาชีพ ขบ. จึงสนับสนุน การประกอบอาชีพขับรถสาธารณะ โดยเพิ่มช่องทางสําหรับผู้ที่ประสงค์จะประกอบอาชีพขับรถยนต์สาธารณะ รถยนต์สามล้อสาธารณะ รถจักรยานยนต์สาธารณะให้สามารถเข้ารับการอบรมออนไลน์หลักสูตรการขอรับใบอนุญาตขับรถสาธารณะ รถสามล้อสาธารณะ รถจักรยานยนต์สาธารณะ รวมไปถึงการอบรมหลักสูตรการขอรับบัตรประจําตัวคนขับรถ ผ่านระบบ e-learning ได้ทางเว็บไซต์ www.dlt-elearning.com ตั้งแต่ เดือนกันยายน 2565 เป็นต้นไป
อธิบดีกรมการขนส่งทางบก กล่าวเพิ่มเติมว่า ขบ. ได้ปรับปรุงเนื้อหาหลักสูตรการอบรมออนไลน์ สําหรับผู้ที่ต้องการขอรับใบอนุญาตขับรถสาธารณะ รถสามล้อสาธารณะ รถจักรยานยนต์สาธารณะ โดยเพิ่มทักษะความรู้ที่เป็นประโยชน์ต่อการประกอบอาชีพ เนื้อหาอบรมประกอบไปด้วย กฎหมายและระเบียบที่เกี่ยวข้องข้อมูล สถานที่ท่องเที่ยว เส้นทางการเดินรถ ภาษาอังกฤษสําหรับผู้ขับรถสาธารณะ และการให้บริการผู้โดยสาร ซึ่งหลักสูตรขอรับใบอนุญาตขับรถยนต์สาธารณะใช้ระยะเวลาอบรม 4 ชั่วโมง และหลักสูตรการขอรับบัตรประจําตัวคนขับรถใช้ระยะเวลาอบรม 3 ชั่วโมง โดยผู้ประสงค์จะอบรมหลักสูตรขอรับใบอนุญาตขับรถยนต์สาธารณะหรือหลักสูตรการขอรับบัตรประจําตัวคนขับรถสามารถเข้าไปที่เว็บไซต์ www.dlt-elearning.com เมื่อเข้าเว็บไซต์ให้ลงทะเบียนเข้าสู่ระบบ หลังจากนั้นให้เลือกเมนู “อบรมขอรับใบอนุญาตขับรถสาธารณะ บัตรประจําตัวคนขับรถ” แล้วเลือกชนิดใบอนุญาตขับรถและกรอกข้อมูล ระบบจะเลือกหลักสูตรให้ตามชนิดใบอนุญาตขับรถที่ท่านมี หลังจากเรียนรู้ผ่านวิดีโอการอบรมครบตามเวลาและตอบคําถามระหว่างบทเรียนครบตามเงื่อนไขแล้ว ระบบจะให้สิทธิรับหลักฐานผ่านการอบรม ผลการอบรมมีอายุ 6 เดือน นับจากวันที่ผ่านการอบรม หลังจากนั้นสามารถจองคิวออนไลน์ผ่านแอปพลิเคชัน DLT Smart Queue หรือจองคิวผ่านเว็บไซต์ https://gecc.dlt.go.th/dlt-Smartqueue เพื่อเข้ารับการทดสอบสมรรถภาพร่างกาย ทดสอบภาคทฤษฎี (e-Exam) ทดสอบขับรถ ณ สํานักงานขนส่ง และขอเอกสารตรวจสอบประวัติอาชญากร ก่อนเจ้าหน้าที่นัดหมายจัดทําใบอนุญาตขับรถสาธารณะ บัตรประจําตัวคนขับรถต่อไป
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันพุธที่ 19 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
วันนี้ (18 ตุลาคม 2565) เวลา 16.30 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม โดยได้รับการสนับสนุนจากกรมโรงงานอุตสาหกรรม นําโดยนายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม เป็นผู้มอบสิ่งของ ณ ห้องนิทรรศการ กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-รัฐบาลเข้ม! คุมนำเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
วันศุกร์ที่ 4 พฤศจิกายน 2565
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
.....
ที่ประชุม ครม. (1 พ.ย. 65) รับทราบแนวทางการควบคุมสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ซึ่งเป็นสารที่นําไปใช้ในกระบวนการผลิตยาเสพติด มุ่งแก้ไขปัญหายาเสพติดตามนโยบายเร่งด่วนของรัฐบาล ประกอบด้วย
.
• ระงับการส่งออกและชะลอการนําเข้าสารโซเดียมไซยาไนด์ และสารเบนซิลไซยาไนด์ไว้ก่อน เพื่อปรับปรุงวิธีการพิจารณาการอนุญาตการนําเข้าและส่งออก โดยจะอนุญาตให้นําเข้าและส่งออกตามปริมาณการใช้จริง โดย ก.อุตสาหกรรม จะได้ดําเนินการตรวจสอบและพิจารณาอนุญาตเป็นราย ๆ ไป
• ผู้นําเข้า ผู้ส่งออก และผู้ซื้อ (End Use) ต้องยืนยันตัวตนโดยการลงทะเบียน เพื่อควบคุมปริมาณและการติดตามการใช้สารดังกล่าว
.
ปัจจุบันประเทศไทยมีผู้ใช้สารโซเดียมไซยาไนด์ ภายในประเทศ 141 ราย มีปริมาณการใช้ประมาณ 300 ตันเศษ (ไม่รวมการใช้ในอุตสาหกรรมเหมืองแร่) สําหรับสารเบนซิลไซยาไนด์ ภายหลังปี พ.ศ. 2560 ยังไม่มีการนําเข้ามาใช้ในประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.เห็นชอบ รฟม. ให้ กกท. เช่าพื้นที่บริเวณศูนย์ซ่อมบำรุงห้วยขวางเพื่อก่อสร้างอาคารและสนามฝึกซ้อมสำหรับเด็กและเยาวชน
วันอังคารที่ 6 กันยายน 2565
ครม.เห็นชอบ รฟม. ให้ กกท. เช่าพื้นที่บริเวณศูนย์ซ่อมบํารุงห้วยขวางเพื่อก่อสร้างอาคารและสนามฝึกซ้อมสําหรับเด็กและเยาวชน
ครม.เห็นชอบ รฟม. ให้ กกท. เช่าพื้นที่บริเวณศูนย์ซ่อมบํารุงห้วยขวางเพื่อก่อสร้างอาคารและสนามฝึกซ้อมสําหรับเด็กและเยาวชน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 6 ก.ย. 65 ได้เห็นชอบให้การรถไฟฟ้าขนส่งมวลชนแห่งประเทศไทย (รฟม.) อนุญาตให้การกีฬาแห่งประเทศไทย (กกท.) เช่าพื้นที่บริเวณศูนย์ซ่อมบํารุงห้วยขวางของ รฟม. เพื่อก่อสร้างอาคารและสนามฝึกซ้อมกีฬาสําหรับเด็กและเยาวชน
ทั้งนี้ การขอเช่าพื้นที่ของ รฟม. ในครั้งนี้ เนื่องมาจากกระทรวงการท่องเที่ยวและกีฬา โดย กกท. ได้รับอนุมัติงบประมาณปี 2565 ให้ดําเนินโครงการก่อสร้างอาคารและสนามกีฬาฝึกซ้อมกีฬาสําหรับเด็กและเยาวชนวงเงิน 33.5 ล้านบาท จึงได้ขอเช่าพื้นที่ของ รฟม.เพื่อดําเนินโครงการดังกล่าว
น.ส.ไตรศุลี กล่าวว่า ที่ผ่านมาทั้ง รฟม. และ กกท. ได้หารือร่วมกันได้ข้อตกลงที่จะให้เช่าพื้นที่บริเวณศูนย์ซ่อมบํารุงห้วยขวาง ของ รฟม. บนที่ดินโฉนดเลขที่ 1951 เลขที่ 41 ตําบลห้วยขวาง อําเภอห้วยขวาง กรุงเทพฯ ขนาดเนื้อที่ 1,867.29 ตร.ม. หรือ 466.82 ตารางวา ค่าตอบแทนการใช้พื้นที่เป็นจํานวนเงิน 124,290.83 บาทต่อเดือน(ยังไม่รวมภาษีมูลค่าเพิ่ม) โดยให้ กกท. รับผิดชอบในการชําระค่าภาษีที่ดินและสิ่งปลูกสร้าง และ ให้ รฟม. เตรียมแผนการกํากับดูแลการใช้พื้นที่เพื่อไม่ให้กระทบต่อความปลอดภัยของเขตระบบไฟฟ้าของ รฟม.
ทั้งนี้ การให้เช่าพื้นที่เพื่อดําเนินโครงการฯ ข้างต้นไม่มีกําหนดระยะเวลาการให้เช่า แต่ รฟม. มีข้อสงวนว่าในกรณีที่ รฟม. ต้องการใช้พื้นที่เพื่อขยายระบบการให้บริการของรถไฟฟ้าขนส่งมวลชน อันเป็นวัตถุประสงค์หลักในการเวนคืนของ รฟม. แล้ว กกท. ต้องยินยอมคืนพื้นที่ให้แก่ รฟม. ภายในระยะเวลาที่กําหนด
รัฐบาลไทย-ข่าวทำเนียบรัฐบาล-สธ.เผยยังไม่พบสัญญาณ "โควิด" กลายพันธุ์ผิดปกติ ขออย่าตื่นตระหนก ใช้ชีวิตโดยการป้องกันตนเองตามปกติ
วันพุธที่ 14 กันยายน 2565
สธ.เผยยังไม่พบสัญญาณ "โควิด" กลายพันธุ์ผิดปกติ ขออย่าตื่นตระหนก ใช้ชีวิตโดยการป้องกันตนเองตามปกติ
กระทรวงสาธารณสุข แจง "โควิด" มีการกลายพันธุ์ตามธรรมชาติ ขณะนี้ยังไม่พบสัญญาณผิดปกติจนต้องกังวล แนะใช้ชีวิตโดยป้องกันตนเองตามปกติและฉีดวัคซีนเข็มกระตุ้นตามกําหนด กรมวิทยาศาสตร์การแพทย์ยังเฝ้าระวังสายพันธุ์ร่วมกับทั่วโลกต่อเนื่อง
กระทรวงสาธารณสุข แจง "โควิด" มีการกลายพันธุ์ตามธรรมชาติ ขณะนี้ยังไม่พบสัญญาณผิดปกติจนต้องกังวล แนะใช้ชีวิตโดยป้องกันตนเองตามปกติและฉีดวัคซีนเข็มกระตุ้นตามกําหนด กรมวิทยาศาสตร์การแพทย์ยังเฝ้าระวังสายพันธุ์ร่วมกับทั่วโลกต่อเนื่อง ขณะนี้BA.5 ยังเป็นสายพันธุ์หลัก ส่วน BA.2.75.2 ที่ระบุว่าแพร่เร็วขึ้น 114% เป็นการสันนิษฐานจากแบบจําลอง ขณะที่ BJ ไม่ใช่สายพันธุ์ใหม่ แต่เป็นลูกหลานของ BA.2 เดิม
วันนี้ (14 กันายน 2565) ที่กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ และดร.พิไลลักษณ์ อัคคไพบูลย์ โอกาดะ นักวิทยาศาสตร์การแพทย์เชี่ยวชาญ แถลงความคืบหน้าการเฝ้าระวังสายพันธุ์โควิด 19 ว่า ขณะนี้เชื้อโควิด 19 ของประเทศไทยยังเป็น "โอมิครอน" สายพันธุ์ย่อยBA.5 โดยจากการถอดรหัสพันธุกรรมแบบทั้งตัว ตั้งแต่เดือนพฤษภาคม 2565 เป็นต้นมา จํานวน 803 ราย พบ BA.5 จํานวน 688 ราย ส่วน BA.4 พบ 106 ราย และ BA.2.75 และลูกหลานรวม 9 ราย ซึ่งแนวโน้มสอดคล้องกับทั่วโลก คือ BA.5 ยังเพิ่มขึ้นเป็นสายพันธุ์หลัก ส่วน BA.4 ลดลง และ BA.2.75 และลูกหลาน พบเพิ่มขึ้นเล็กน้อย ทั้งนี้ การกลายพันธุ์เป็นเรื่องธรรมชาติของไวรัส เช่น BA.2.75.2 เป็นสายพันธุ์ย่อยของ BA.2.75 ที่มีการการพันธุ์ตําแหน่ง R346T และ F486S ส่วนที่มีการเผยแพร่ข้อมูลว่า BA.2.75.2 เพิ่มจํานวนเร็วกว่า BA.5 ถึง 114% เป็นเพียงการสันนิษฐานจากการทําแบบจําลอง ซึ่งต้องประเมินพิสูจน์จากสถานการณ์จริงอีกครั้ง
นพ.ศุภกิจกล่าวต่อว่า กรมวิทยาศาสตร์การแพทย์ตรวจพบBA.2.75 และลูกหลาน 9 ราย และรายงานเข้าสู่ฐานข้อมูลโลก GISAID แล้ว โดยเป็น BA.2.75 จํานวน 6 ราย และสายพันธุ์ย่อย 3 ราย คือ BA.2.75.1 , BA.2.75.2 และ BA.2.75.3 ซึ่งแต่ละรายมีอาการไม่มากและรักษาหายแล้ว ส่วนกรณีการเผยแพร่ข้อมูลสายพันธุ์ BJ.1 ข้อเท็จจริงไม่ใช่สายพันธุ์ใหม่ แต่เป็นการเรียกชื่อของ BA.2.10.1 ซึ่งมีการกลายพันธุ์เพิ่มเติม การเรียกชื่อโดยเติมจุดเพิ่มจะเรียกยาก จึงเรียกรวบเป็น BJ ถือเป็นลูกหลานของ BA.2
"กรมวิทยาศาสตร์การแพทย์ได้ร่วมมือกับเครือข่ายการตรวจสายพันธุ์ทั่วโลก เฝ้าระวังการกลายพันธุ์และรายงานต่อGISAID อย่างต่อเนื่อง หากพบสัญญาณว่าตัวใดมีปัญหาจะจับตาเป็นพิเศษ ซึ่งขณะนี้ยังไม่มีสัญญาณการกลายพันธุ์ที่ต้องกังวล ขอให้ประชาชนใช้ชีวิตตามปกติ มาตรการฉีดวัคซีนและการป้องกันตนเอง ทั้งใส่หน้ากากล้างมือ และเว้นระยะห่าง ยังใช้รับมือการแพร่ระบาดได้ทุกสายพันธุ์" นพ.ศุภกิจกล่าว
****************************************** 14 กันยายน 2565
รัฐบาลไทย-ข่าวทำเนียบรัฐบาล-​Deputy PM Prawit Wongsuwon meets with Malaysian Defense Minister
วันพุธที่ 31 สิงหาคม 2565
​Deputy PM Prawit Wongsuwon meets with Malaysian Defense Minister
​Deputy PM Prawit Wongsuwon meets with Malaysian Defense Minister
August 30, 2022, at 15.00 hrs, at the Command Building I, Government House, YB Dato’Seri Hishammuddin bin Tun Hussein, Minister of Defense of Malaysia, paid a courtesy call on Deputy Prime Minister Gen. Prawit Wongsuwon, on occasion of his visit to Thailand to attend the expo “Defense & Security 2022”.
The Deputy Prime Minister, Acting Prime Minister welcomed Malaysian Minister of Defense to Thailand, and emphasized that this would be a good opportunity to advance cooperation between the two countries on defense industry. Thailand is pleased with the exchange of visit at all commander levels, which has strengthened cooperation in all dimensions, especially in border cooperation, Southern border province problem solving, and improvement of border people’s wellbeing.
Malaysian Defense Minister congratulated the success of “Defense & Security 2022” which has contributed to the development of national security, and expressed confidence on Thailand’s potential to forge cooperation with Malaysia in other areas, such as people-to-people connectivity, education, and the Eastern Economic Corridor (EEC), for mutual interest.
Both parties also came to terms to further reinforce cooperation on border security under the 3 meeting frameworks, namely, General Border Committee (GBC), High Level Committee (HLC), and Regional Border Committee (RBC).
The Deputy Prime Minister, Acting Prime Minister has recently attended the 55th GBC in May 2022, where border connectivity promotion projects have been agreed upon. Transportation routes will be concretely developed, while other pending projects, such as construction of road linking customs checkpoints of the two countries, and construction of new bridges crossing Golok River, will be pushed forward. Both parties also agreed on the peace talk process in solving the Southern border problem, and in bringing peace and security to the border people of the two countries.
รัฐบาลไทย-ข่าวทำเนียบรัฐบาล-พม.เพชรบูรณ์ ช่วยเหลือแล้ว กรณี นร.หญิง ถูกล่วงละเมิดทางเพศจาก นร.ชาย ในโรงเรียนแห่งหนึ่ง ที่ จ.เพชรบูรณ์
วันพุธที่ 28 กันยายน 2565
พม.เพชรบูรณ์ ช่วยเหลือแล้ว กรณี นร.หญิง ถูกล่วงละเมิดทางเพศจาก นร.ชาย ในโรงเรียนแห่งหนึ่ง ที่ จ.เพชรบูรณ์
พม.เพชรบูรณ์ ช่วยเหลือแล้ว กรณี นร.หญิง ถูกล่วงละเมิดทางเพศจาก นร.ชาย ในโรงเรียนแห่งหนึ่ง ที่ จ.เพชรบูรณ์
วันนี้ (24 ก.ย. 65) เวลา 09.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยถึง กรณี สื่อมวลชนเสนอข่าว ป้าฉุนโรงเรียนสรุปเด็กสมยอม ทั้งที่หลานถูกขืนใจ ณ โรงเรียนแห่งหนึ่งในอําเภอเมืองเพชรบูรณ์ จังหวัดเพชรบูรณ์ ว่า วานนี้ (23 ก.ย. 65) กระทรวง พม. โดย นางสาวณิชาภัทร วิบูลย์พานิช พัฒนาสังคมและความมั่นคงของมนุษย์จังหวัดเพชรบูรณ์ พร้อมด้วยหัวหน้าบ้านพักเด็กและครอบครัวจังหวัดเพชรบูรณ์ และนักสังคมสงเคราะห์ ร่วมกับผู้แทนหน่วยงานที่เกี่ยวข้องในพื้นที่ ได้ช่วยกันสอบข้อเท็จจริงจากผู้บริหารโรงเรียนและครูผู้เกี่ยวข้อง ทราบว่า สถานที่เกิดเหตุเป็นสถานที่พักของนักเรียนหญิงที่ติดโควิด- 19 โดยโรงเรียนอํานวยความสะดวกจัดพื้นที่บริเวณชั้น 2 ของโรงฝึกงานให้เป็นพื้นที่กักตัวและรักษาอาการป่วย อีกทั้งจัดให้มีครูเวรดูแลในช่วงกลางวัน 2 คน และช่วงกลางคืน 2 คน โดยเมื่อวันที่ 24 ส.ค. 65 เวลา 22.30 น. มีนักเรียนชายเข้ามาหานักเรียนหญิงในอาคารกักตัวและได้มีเพศสัมพันธ์กัน หลังจากนั้น ผู้บริหารโรงเรียนจึงเรียกผู้ปกครองทั้ง 2 ฝ่าย มารับทราบเหตุการณ์ที่เกิดขึ้น โดยผู้ปกครองมีความเห็นว่าไม่อยากให้ดําเนินคดี และขอให้โรงเรียนจัดทําบันทึกข้อความคํายินยอมของผู้ปกครองให้โรงเรียนพานักเรียนหญิงรับยาคุมกําเนิด เพื่อป้องกันการตั้งครรภ์ในระหว่างการเรียนต่อในโรงเรียน จากนั้น เมื่อวันที่ 15 ก.ย. 65 ผู้ปกครองเด็กหญิงผู้เสียหายได้เข้าแจ้งความดําเนินคดีกับเด็กชายผู้ถูกกล่าวหา และกําหนดสืบพยานเด็กร่วมกับทีมสหวิชาชีพ ในวันที่ 27 ก.ย. 65 ปัจจุบันเด็กหญิงผู้เสียหายได้กลับไปอยู่ในความดูแลของผู้ปกครองที่ต่างจังหวัด และเด็กชายผู้ถูกกล่าวหาได้อยู่ในความดูแลของครอบครัวในต่างจังหวัดเช่นกัน โดยทางโรงเรียนได้ส่งแบบฝึกหัดการเรียนให้ทําเพื่อให้เด็กทั้งสองคนอยู่ในระบบการศึกษาตามปกติ
นางสาวแรมรุ้งกล่าวเพิ่มเติมว่า ขณะนี้ กระทรวง พม. โดยหน่วยงาน ทีม One Home พม. จังหวัดเพชรบูรณ์ ได้ให้คําแนะนําปรึกษาแก่โรงเรียนในเรื่องการคุ้มครองเด็กตาม พ.ร.บ.คุ้มครองเด็ก พ.ศ. 2546 โดยนักสังคมสงเคราะห์ ได้พูดคุยและเยียวยาสภาพจิตใจเด็กหญิงที่อยู่ในเหตุการณ์ รวมถึงจะเข้าร่วมสอบปากคําในชั้นสอบสวนในวันที่ 27 ก.ย. 65 อีกทั้งได้ประสานความช่วยเหลือร่วมกับหน่วยงานในพื้นที่ ได้แก่ 1) อัยการคดีเยาวชนและครอบครัว ให้คําปรึกษาแนะนําด้านการดําเนินคดี 2) พนักงานสอบสวน สภ.เมืองเพชรบูรณ์ ดําเนินคดีตามขั้นตอนทางกฎหมาย 3) ศูนย์เสมารักษ์ สํานักงานศึกษาธิการจังหวัดเพชรบูรณ์ ให้คําปรึกษาแนะนําแก่เด็กได้เรียนจนจบการศึกษา โดยไม่ไล่ออก รวมทั้งให้นักจิตวิทยาดูแลสุขภาพจิตอย่างต่อเนื่อง และ 4) สํานักงานยุติธรรมจังหวัดเพชรบูรณ์ ให้คําปรึกษาแนะนําเรื่องค่าผู้เสียหายในคดีอาญา โดยประสานผ่านพนักงานสอบสวน ทั้งนี้ หากพบเห็นเด็ก เยาวชน ถูกล่วงละเมิดทางเพศ สามารถติดต่อขอความช่วยเหลือได้ตลอด 24 ชั่วโมง ที่ สายด่วน พม. โทร. 1300 สํานักงานพัฒนาสังคมและความมั่นคงของมนุษย์จังหวัดและบ้านพักเด็กและครอบครัวทั่วประเทศ และ Application คุ้มครองเด็ก รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-นายกฯ แสดงความเสียใจอย่างสุดซึ้งต่อเหตุโศกนาฎกรรมที่ จ.หนองบัวลำภู กำชับเร่งสอบสวนหาสาเหตุ และเยียวยาครอบครัวผู้ประสบเหตุโดยด่วน
วันศุกร์ที่ 7 ตุลาคม 2565
นายกฯ แสดงความเสียใจอย่างสุดซึ้งต่อเหตุโศกนาฎกรรมที่ จ.หนองบัวลําภู กําชับเร่งสอบสวนหาสาเหตุ และเยียวยาครอบครัวผู้ประสบเหตุโดยด่วน
.....
โดยย้ําว่าเป็นเหตุการณ์ที่ไม่ควรเกิดขึ้นอย่างยิ่ง และขอให้สื่อมวลชนช่วยกันไม่ทําอะไรที่เกิดความขัดแย้ง สิ่งไหนที่ดูรุนแรงก็นําเสนอลดลง
.
และในวันพรุ่งนี้ (7 ต.ค) นายกฯ จะเดินทางไปเยี่ยมและให้กําลังใจครอบครัวผู้สูญเสีย ณ จ.หนองบัวลําภู พร้อมสั่งการให้ทุกหน่วยงานเร่งช่วยเหลือ ดูแล สืบสวน เตรียมเลือด แพทย์ การขนส่ง และการเยียวยาในเบื้องต้นจากกองทุนเงินช่วยเหลือผู้ประสบสาธารณภัย สํานักนายกฯ รวมถึงกองทุนฯ ต่าง ๆ ตามความเหมาะสมเพิ่มเติมต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กสร. เตือนนายจ้างจัดพักร้อนให้ลูกจ้างที่ทำงานครบหนึ่งปีพร้อมจ่ายค่าจ้าง
วันจันทร์ที่ 31 ตุลาคม 2565
กสร. เตือนนายจ้างจัดพักร้อนให้ลูกจ้างที่ทํางานครบหนึ่งปีพร้อมจ่ายค่าจ้าง
กรมสวัสดิการและคุ้มครองแรงงาน เตือนนายจ้างให้จัดพักร้อนแก่ลูกจ้างซึ่งทํางานติดต่อกันมาแล้วครบหนึ่งปีและต้องจ่ายค่าจ้าง พร้อมมอบหมายให้หน่วยปฏิบัติเร่งชี้แจงสถานประกอบกิจการในพื้นที่ให้เข้าใจและปฏิบัติตามให้ถูกต้อง
กรมสวัสดิการและคุ้มครองแรงงาน เตือนนายจ้างให้จัดพักร้อนแก่ลูกจ้างซึ่งทํางานติดต่อกันมาแล้วครบหนึ่งปีและต้องจ่ายค่าจ้าง พร้อมมอบหมายให้หน่วยปฏิบัติเร่งชี้แจงสถานประกอบกิจการในพื้นที่ให้เข้าใจและปฏิบัติตามให้ถูกต้อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดให้ลูกจ้างซึ่งทํางานติดต่อกันมาแล้วครบหนึ่งปีมีสิทธิหยุดพักผ่อนประจําปีได้ปีหนึ่งไม่น้อยกว่า 6 วันทํางานโดยได้รับค่าจ้าง และให้นายจ้างเป็นผู้กําหนดวันหยุดดังกล่าวให้แก่ลูกจ้างล่วงหน้าหรือกําหนดให้ตามที่นายจ้างและลูกจ้างตกลงกัน ในกรณีที่นายจ้างมิได้จัดให้ลูกจ้างหยุดพักผ่อนประจําปีหรือจัดให้ลูกจ้างหยุดน้อยกว่าที่กฎหมายกําหนดไว้ ให้นายจ้างจ่ายค่าทํางานในวันหยุดให้แก่ลูกจ้าง เสมือนว่านายจ้างให้ลูกจ้างทํางานในวันหยุด ทั้งนี้ กรมได้มอบหมายให้หน่วยปฏิบัติ ได้แก่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1-10 ดําเนินการชี้แจงกฎหมายคุ้มครองแรงงานให้แก่นายจ้าง/ลูกจ้างในสถานประกอบกิจการในพื้นที่ที่รับผิดชอบ เพื่อสร้างการรับรู้ ความเข้าใจ และตระหนักในข้อกฎหมายและสิทธิประโยชน์ต่าง ๆ ที่ลูกจ้างพึงได้รับ และนายจ้างจะได้ปฏิบัติอย่างถูกต้องครอบคลุมทุกมิติ
นายนิยมฯ กล่าวเพิ่มเติมต่อไปว่า หากนายจ้างหรือเจ้าของสถานประกอบกิจการ/ลูกจ้าง มีข้อสงสัยสามารถสอบถามเพิ่มเติมได้ที่ กองคุ้มครองแรงงาน โทร. 0 2660 2069 – 71 หรือสํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1-10หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ประชุมหารือร่วมกับผู้แทนกระทรวง METI ประเทศญี่ปุ่น ณ กรุงโตเกียว ประเทศญี่ปุ่น
วันจันทร์ที่ 12 กันยายน 2565
รองปลัดฯ ภานุวัฒน์ ประชุมหารือร่วมกับผู้แทนกระทรวง METI ประเทศญี่ปุ่น ณ กรุงโตเกียว ประเทศญี่ปุ่น
รองปลัดฯ ภานุวัฒน์ ประชุมหารือร่วมกับผู้แทนกระทรวง METI ประเทศญี่ปุ่น ณ กรุงโตเกียว ประเทศญี่ปุ่น
ประเทศญี่ปุ่น - เมื่อวันที่ 9 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายกิตติพันธุ์ บางยี่ขัน อัครราชฑูตที่ปรึกษาฝ่ายอุตสาหกรรม นายศิริวัฒน์ ไวยนิตย์ ผู้อํานวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะ ร่วมประชุมหารือ กับ Mr. Nobou KIRIYAMA Deputy Director-General for Trade Policy, METI ณ กระทรวงเศรษฐกิจ การค้าและอุตสาหกรรม ประเทศญี่ปุ่น (Ministry of Economy, Trade and Industry : METI) กรุงโตเกียว
โดยในประชุมได้มีการหารือแลกเปลี่ยนแนวนโยบายทางด้านเศรษฐกิจ และอุตสาหกรรมสมัยใหม่ อาทิเช่น อุตสาหกรรมยานยนต์สมัยใหม่ อุตสาหกรรมหุ่นยนต์ อุตสาหกรรมดิจิตอล และอุตสาหกรรมการแพทย์ครบวงจร รองรับการเข้าสู่สังคมสูงอายุ และจะได้มีการหารือความร่วมมือเพิ่มเติมระหว่างกระทรวงอุตสาหกรรมและ METI อีกครั้งในช่วงปลายปีนี้ เพื่อต่อยอดความสําเร็จโครงการความร่วมมือเดิม เช่น โครงการ Lean Automation System Integrator (LASI) โครงการ Lean IoT Plant Management and Execution (LIPE) เป็นต้น
ทั้งนี้ รองฯ ภานุวัฒน์ ได้ขอให้ METI พิจารณาเกี่ยวกับนโยบายสนับสนุนให้ผู้ประกอบการญี่ปุ่นเข้ามาลงทุนผลิต EV ในประเทศไทยให้มากขึ้น เนื่องจากประเทศญี่ปุ่นมีส่วนช่วยในการพัฒนาอุตสาหกรรมสนับสนุนของไทยมาเป็นระยะเวลานาน ซึ่งน่าจะใช้ประโยชน์จากฐานอุตสาหกรรมสนับสนุนของประเทศไทยในการผลิต EV ด้วย และได้กล่าวเชิญชวนให้มาลงทุนในประเทศไทย โดยชูพื้นที่ EEC ซึ่งมีปัจจัยความพร้อมต่อการลงทุนและพร้อมรองรับอุตสาหกรรมสมัยใหม่
นอกจากนี้ เนื่องในโอกาสครบรอบความสัมพันธ์อาเซียน-ญี่ปุ่น 50 ปี ในปี 2566 ที่จะถึงนี้ Mr. KIRIYAMA ได้กล่าวถึงการเตรียมแผนปฏิบัติการความสัมพันธ์ทางเศรษฐกิจอาเซียน-ญี่ปุ่น ครั้งใหม่ ซึ่งคาดว่าจะประกอบไปด้วยการสร้างสรรค์นวัตกรรมเพื่อสังคมที่ยั่งยืน การเป็นศูนย์กลางเชื่อมต่อห่วงโซ่อุปทานในยุคดิจิตอล การพัฒนาและแลกเปลี่ยนทรัพยากรมนุษย์ เป็นต้น
รัฐบาลไทย-ข่าวทำเนียบรัฐบาล-รอง นรม. พล.อ.ประวิตร ห่วงสถานการณ์น้ำ กำชับทุกส่วนราชการช่วยเหลือประชาชนจากสถานการณ์น้ำท่วมขัง ฝากมหาดไทย เร่งฟื้นฟูเยียวยาประชาชนที่ได้รับผลกระทบ เมื่อสถานการณ์คลี่คลาย
วันอังคารที่ 6 กันยายน 2565
รอง นรม. พล.อ.ประวิตร ห่วงสถานการณ์น้ํา กําชับทุกส่วนราชการช่วยเหลือประชาชนจากสถานการณ์น้ําท่วมขัง ฝากมหาดไทย เร่งฟื้นฟูเยียวยาประชาชนที่ได้รับผลกระทบ เมื่อสถานการณ์คลี่คลาย
รอง นรม. พล.อ.ประวิตร ห่วงสถานการณ์น้ํา กําชับทุกส่วนราชการช่วยเหลือประชาชนจากสถานการณ์น้ําท่วมขัง ฝากมหาดไทย เร่งฟื้นฟูเยียวยาประชาชนที่ได้รับผลกระทบ เมื่อสถานการณ์คลี่คลาย  พร้อมยกปาล์มน้ํามันเป็นพืชเศรษฐกิจต้นแบบ สร้างราคาดีต่อเนื่อง
วันที่ 6 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผย พลเอก ประวิตร วงษ์สุวรรณ รองนายกรัฐมนตรี มีข้อสั่งการในที่ประชุมคณะรัฐมนตรีตามที่ได้มีการคาดการณ์ในช่วงกันยายน-ตุลาคมนี้ ภาคกลางและภาคตะวันออกเฉียงเหนือ ยังคงมีฝนตกหนักถึงหนักมาก รวมทั้งสถานการณ์น้ําท่วมขังที่มีแนวโน้มเพิ่มขึ้น จึงขอให้ทุกส่วนที่เกี่ยวข้องเร่งเข้าไป ช่วยเหลือ ดูแลประชาชนที่ได้รับความเดือดร้อนจากสถานการณ์น้ําท่วมขังอย่างทันที พร้อมฝากกระทรวงมหาดไทย เร่งฟื้นฟู เยียวยาประชาชนที่ได้รับผลกระทบเมื่อสถานการณ์คลี่คลาย รวมทั้งเตรียมความพร้อมในการบริหารจัดการมวลน้ํา โอกาสนี้ จะเปิดศูนย์บริหารจัดการน้ําส่วนหน้าในพื้นที่เสี่ยงอุทกภัย ณ จังหวัดอุบลราชธานี ในวันที่ 8 กันยายนนี้ โดยกองอํานวยการน้ําแห่งชาติ (กอนช.) จะบูรณาการทุกภาคส่วนในพื้นที่ช่วยเหลือประชาชน ตาม 13 มาตรการรับมือฤดูฝนอย่างเคร่งครัด โดยบรรเทาทุกข์ให้กับพี่น้องประชาชนไม่ให้ได้รับความเดือดร้อนหรือเดือดร้อนน้อยที่สุด
นอกจากนี้ รองนายกรัฐมนตรียังพอใจราคาปาล์มน้ํามันที่ปรับตัวสูงขึ้นตลอดระยะเวลา 4 ปี ที่ผ่านมาแม้ในช่วงโควิด-19 ส่งผลให้เศรษฐกิจในพื้นที่ปลูกปาล์มมีสภาพหมุนเวียนดี ซึ่งความสําเร็จมาจากมาตรการอย่างเป็นระบบของรัฐบาลในการบูรณาการหน่วยงานเพื่อดูแลเกษตรกรผู้ปลูกปาล์มน้ํามัน สร้างการรับรู้ให้ชาวสวนตัดผลปาล์มที่สุกเต็มที่ กวดขันลานเทและโรงสกัด ไม่ฉวยโอกาสกดราคารับซื้อ มีระบบการตรวจสอบและวางมาตรการต่าง ๆ ไว้อย่างรัดกุม ทําให้เกิดเสถียรภาพด้านราคา ที่สูงกว่าราคาประกันที่กิโลกรัมละ 4 บาท สามารถประหยัดงบประมาณที่ตั้งไว้เป็นจํานวนมาก ทั้งนี้ สถิติราคาปาล์มทะลายเฉลี่ย ปี 2562 ทั้งปี อยู่ที่ 3.11 บาท /กก. ปี 2563 เพิ่มเป็น 4.80 บาท/กก. และปี 2564 ที่ผ่านมา เพิ่มเป็น 6.66 บาท/กก. และคาดว่าในปี 2565 นี้ จะเพิ่มถึง 7.50 บาท/กก. ขณะที่ มูลค่าผลปาล์มน้ํามันทะลายที่ออกจากสวน มีแนวโน้มเพิ่มสูงขึ้นและต่อเนื่อง คือจากปี 2562 มีมูลค่า 50,000 ล้านบาท ปี 2563 เพิ่มเป็น 70,000 ล้านบาทและปี 2564 เพิ่มเป็น 1.2 แสนล้านบาท ซึ่งคาดว่าในปี 2565 นี้น่าจะทะลุ 1.5 แสนล้านบาทอย่างแน่นอน
นอกจากนี้ มูลค่าการส่งออกน้ํามันปาล์มดิบ (CPO) ปี 2562-2565 นี้ คาดว่าจะมีปริมาณมากถึง 1.5 ล้านตันเศษ สามารถนําเงินเข้าประเทศได้ประมาณ 60,000 - 70,000 ล้านบาท ซึ่งในปี 2566 ปริมาณการใช้ผลิตภัณฑ์ปาล์มน้ํามันภายในประเทศจะเพิ่มขึ้นอย่างต่อเนื่อง
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ยังกล่าวเพิ่มเติมว่า รองนายกรัฐมนตรียังได้ยกให้ปาล์มน้ํามันเป็นพืชเศรษฐกิจต้นแบบของไทย สร้างรายได้ให้กับเกษตรกรให้มีคุณภาพชีวิตที่ดีขึ้นอย่างยั่งยืน
รัฐบาลไทย-ข่าวทำเนียบรัฐบาล-โครงการคนละครึ่ง ระยะที่ 5 ใช้จ่ายได้จนถึงวันที่ 31 ตุลาคม 2565 นี้
วันเสาร์ที่ 29 ตุลาคม 2565
โครงการคนละครึ่ง ระยะที่ 5 ใช้จ่ายได้จนถึงวันที่ 31 ตุลาคม 2565 นี้
โครงการคนละครึ่ง ระยะที่ 5 ที่เริ่มเปิดให้ประชาชนใช้จ่ายตั้งแต่วันพฤหัสบดีที่ 1 กันยายน 2565 จะสิ้นสุดลงในวันจันทร์ที่ 31 ตุลาคม 2565 ที่จะถึงนี้ ขอเชิญชวนผู้ที่ยังมีสิทธิคงเหลือ เร่งใช้จ่ายให้ครบวงเงินโครงการภายในระยะเวลาที่กําหนด
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง กล่าวว่า โครงการคนละครึ่ง ระยะที่ 5 ที่เริ่มเปิดให้ประชาชนใช้จ่ายตั้งแต่วันพฤหัสบดีที่ 1 กันยายน 2565 จะสิ้นสุดลงในวันจันทร์ที่ 31 ตุลาคม 2565 ที่จะถึงนี้ โดย ณ วันพฤหัสบดีที่ 27 ตุลาคม 2565 มีจํานวนผู้ใช้สิทธิครบวงเงินโครงการ 800 บาทแล้ว จํานวน 10.26 ล้านคน หรือคิดเป็นร้อยละ 42.71 ของผู้ใช้สิทธิทั้งหมด และมีจํานวนผู้ใช้สิทธิใกล้ครบวงเงินโครงการ 800 บาทจํานวน 10.82 ล้านคน หรือคิดเป็นร้อยละ 45.05 ของผู้ใช้สิทธิทั้งหมด จึงขอเชิญชวนผู้ที่ยังมีสิทธิคงเหลือ เร่งใช้จ่ายให้ครบวงเงินโครงการภายในระยะเวลาที่กําหนด และเชิญชวนให้ผู้ประกอบการร้านค้าที่มีคุณสมบัติเป็นไปตามเงื่อนไขที่โครงการกําหนดและสนใจเข้าร่วมโครงการคนละครึ่ง ระยะที่ 5 เร่งลงทะเบียนเข้าร่วมโครงการตามช่องทางที่กําหนดภายในวันนี้ (วันศุกร์ที่ 28 ตุลาคม 2565) ซึ่งเป็นวันสิ้นสุดการรับลงทะเบียนผู้ประกอบการร้านค้า
สําหรับความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่งระยะที่ 5 โฆษกกระทรวงการคลังเผยว่า จากข้อมูลสะสม ณ วันพฤหัสบดีที่ 27 ตุลาคม 2565 เวลา 23.00 น.มีผู้ใช้สิทธิทุกโครงการรวม 38.24 ล้านคน และมียอดใช้จ่ายสะสมทั้งสิ้น 41,557.30 ล้านบาทโดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 13.15 ล้านคน และมียอดใช้จ่ายสะสม 5,146.60 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 1.07 ล้านคน และมียอดใช้จ่ายสะสม 388.34 ล้านบาท
3. โครงการคนละครึ่ง ระยะที่ 5 มีผู้ใช้สิทธิจํานวน 24.02ล้านคน และมียอดใช้จ่ายรวม36,022.36 ล้านบาท โดยแบ่งเป็นเงินที่ประชาชนจ่ายจํานวน 18,343.78ล้านบาท และเงินที่รัฐร่วมจ่ายจํานวน 17,678.58 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม15,060.02 ล้านบาท ร้านธงฟ้า 7,266.18 ล้านบาท ร้าน OTOP 1,725.74 ล้านบาท ร้านค้าทั่วไป 11,342.85 ล้านบาท ร้านบริการ 581.50 ล้านบาท และกิจการขนส่งสาธารณะ 46.07 ล้านบาท สําหรับผู้ประกอบการร้านค้าที่เข้าร่วมโครงการคนละครึ่งระยะที่ 5 มีผู้ประกอบการร้านค้าเข้าร่วมแล้วจํานวน 9.70 แสนราย โดยเป็นผู้ประกอบการรายใหม่ 2.32 หมื่นราย
สํานักงานเศรษฐกิจการคลัง
โทร. 02 273 9020 ต่อ 35023503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106,08-5842-7107, 08-5842-7108(เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-เชิญชวนประชาชนชมนิทรรศการ APEC 2022 สัญจร
วันอังคารที่ 1 พฤศจิกายน 2565
เชิญชวนประชาชนชมนิทรรศการ APEC 2022 สัญจร
วันอังคารที่ 1 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนชมนิทรรศการ APEC 2022 สัญจร APEC พร้อม ไทยพร้อม ภายใต้แนวคิด
Open. Connect. Balance. เปิดกว้าง สร้างสัมพันธ์ เชื่อมโยงกัน สู่สมดุล
ซึ่งจะเดินทางไปจัดแสดงทุกภูมิภาค จนถึงวันที่ 19 พ.ย.2565 เพื่อให้เข้าใจถึงความสําคัญ โอกาส
และประโยชน์ที่ประเทศไทยและคนไทยจะได้รับจากการเป็นเจ้าภาพจัดการประชุม APEC
รวมถึงเข้าใจแนวคิดในการพัฒนาประเทศตามแนวทางโมเดล BCG ซึ่งเน้นการสร้างสมดุลในทุกด้าน
การพื้นฟูการเชื่อมโยงในภูมิภาคอย่างปลอดภัย การดําเนินธุรกิจอย่างมีความรับผิดชอบ
และการใช้เทคโนโลยีดิจิทัลและนวัตกรรมสร้างความเป็นไปได้อย่างไร้พรมแดน
พร้อมร่วมภาคภูมิใจและร่วมเป็นเจ้าบ้านที่ดีต้อนรับผู้เข้าร่วมประชุมจาก 21 เขตเศรษฐกิจสมาชิก APEC
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการดำเนินมาตรการรักษาระดับการบริโภคภายในประเทศ ปี 2565 ระยะที่ 2 ณ วันสิ้นสุดโครงการ
วันอังคารที่ 1 พฤศจิกายน 2565
ผลการดําเนินมาตรการรักษาระดับการบริโภคภายในประเทศ ปี 2565 ระยะที่ 2 ณ วันสิ้นสุดโครงการ
ผลการดําเนินมาตรการรักษาระดับการบริโภคภายในประเทศปี 2565 ระยะที่ 2 ณ วันจันทร์ที่ 31 ตุลาคม 2565 ซึ่งเป็นวันสิ้นสุดโครงการ จํานวน 38.27 ล้านคน และมียอดใช้จ่ายสะสมรวมทั้งสิ้น 42,638.7 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงผลการดําเนินมาตรการรักษาระดับการบริโภคภายในประเทศปี 2565 ระยะที่ 2 ณ วันจันทร์ที่ 31 ตุลาคม 2565 ซึ่งเป็นวันสิ้นสุดโครงการ ทั้งนี้ มาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 มีผู้ใช้สิทธิรวมทุกโครงการสะสมตั้งแต่วันพฤหัสบดีที่ 1 กันยายน 2565 จนถึงวันจันทร์ที่ 31 ตุลาคม 2565 จํานวน 38.27 ล้านคน และมียอดใช้จ่ายสะสมรวมทั้งสิ้น 42,638.7 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 13.17 ล้านคน และมียอดใช้จ่ายสะสม 5,185.6 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 1.08 ล้านคน และมียอดใช้จ่ายสะสม 394.5 ล้านบาท
3. โครงการคนละครึ่ง ระยะที่ 5 มีผู้ใช้สิทธิจํานวน 24.02 ล้านคน และมียอดใช้จ่ายรวม 37,058.6 ล้านบาท โดยแบ่งเป็นเงินที่ประชาชนจ่ายจํานวน 18,879.6 ล้านบาท และเงินที่รัฐร่วมจ่ายจํานวน 18,179.0 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 15,442.0 ล้านบาท ร้านธงฟ้า 7,498.8 ล้านบาท ร้าน OTOP 1,788.5 ล้านบาท ร้านค้าทั่วไป 11,680.2 ล้านบาท ร้านบริการ 602.1 ล้านบาท และกิจการขนส่งสาธารณะ 47.0 ล้านบาท สําหรับผู้ประกอบการร้านค้ามีผู้ประกอบการร้านค้าเข้าร่วมโครงการคนละครึ่ง ระยะที่ 5 ทั้งสิ้นจํานวน 9.72 แสนราย โดยเป็นผู้ประกอบการรายใหม่จํานวน 2.33 หมื่นราย
โฆษกกระทรวงการคลังยังได้กล่าวเพิ่มเติมว่า มาตรการรักษาระดับการบริโภคภายในประเทศ ปี 2565 ระยะที่ 2 ได้รับความร่วมมือจากประชาชนและผู้ประกอบการร้านค้าเป็นอย่างดี โดยมีการประมาณการว่ายอดการใช้จ่ายตามมาตรการดังกล่าว จะช่วยให้ผลิตภัณฑ์มวลรวมในประเทศ (Gross Domestic Product: GDP) ทั้งปี 2565 เพิ่มขึ้นร้อยละ 0.12 ต่อปี และการบริโภคภาคเอกชนทั้งปี 2565 เพิ่มขึ้นร้อยละ 0.58 ต่อปี เมื่อเปรียบเทียบกับกรณีไม่มีการดําเนินโครงการทั้ง 3 โครงการ ซึ่งแสดงให้เห็นถึงความสําเร็จของมาตรการในการช่วยลดภาระค่าใช้จ่ายให้แก่ประชาชน เพิ่มรายได้ให้แก่ผู้ประกอบการร้านค้ารายย่อย รักษาระดับการบริโภคภายในประเทศ และสนับสนุนการขยายตัวของเศรษฐกิจไทยในระยะต่อไป
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected] , ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิทำการฝึกซ้อมแผนความต่อเนื่องทางธุรกิจประจำปี 2565 (Business Continuity Plan 2022 : BCP22)
วันพุธที่ 7 กันยายน 2565
ท่าอากาศยานสุวรรณภูมิทําการฝึกซ้อมแผนความต่อเนื่องทางธุรกิจประจําปี 2565 (Business Continuity Plan 2022 : BCP22)
...
วันนี้ (7 ก.ย.65) เวลา 09.00 น. ท่าอากาศยานสุวรรณภูมิ (ทสภ.) ร่วมกับคณะทํางานแผนความต่อเนื่องทางธุรกิจของ ทสภ. ประกอบด้วย กองบังคับการตรวจคนเข้าเมือง 2 ทสภ. สํานักงานศุลกากรตรวจของผู้โดยสาร ทสภ. สํานักงานศุลกากรตรวจสินค้า ทสภ. ด่านควบคุมโรคติดต่อระหว่างประเทศ ทสภ. บริษัท วิทยุการบินแห่งประเทศไทย จํากัด บริษัท การบินไทย จํากัด (มหาชน) คณะกรรมการดําเนินงานธุรกิจการบินกรุงเทพ บริษัท บริการภาคพื้นการบินกรุงเทพ เวิลด์ไวด์ไฟลท์เซอร์วิส จํากัด บริษัท บริการเชื้อเพลิงการบินกรุงเทพ จํากัด (มหาชน) และบริษัท เอเอสไอจี (ไทยแลนด์) จํากัด ฯลฯ จัดฝึกซ้อมบนโต๊ะสถานการณ์จําลอง (Table - Top Exercise) ตามแผนความต่อเนื่องทางธุรกิจของท่าอากาศยานสุวรรณภูมิ (Business Continuity Plan: BCP) ประจําปี 2565 ภายใต้สมมุติฐานว่าระบบสารสนเทศเพื่อการสนับสนุนท่าอากาศยาน (Integrated Flight Information Systems : iFIMS) ขัดข้องและส่งผลให้การแสดงผลข้อมูลตารางเที่ยวบิน (Flight Information Display : FIDS) ไม่เป็นปัจจุบัน
การฝึกซ้อมในครั้งนี้มีวัตถุประสงค์เพื่อให้ผู้ปฏิบัติงานทุกภาคส่วนภายใน ทสภ. มีความเข้าใจในบทบาทหน้าที่ความรับผิดชอบในการจัดเตรียมช่องทางการสื่อสารและทรัพยากรเพื่อลดผลกระทบต่อการให้บริการผู้โดยสารและการให้บริการอากาศยาน ระหว่างที่ ระบบ iFIMS ขัดข้อง และจอแสดงผล FIDS ไม่เป็นปัจจุบัน ทําให้มั่นใจได้ว่า ทสภ.สามารถให้บริการได้อย่างต่อเนื่องและมีประสิทธิภาพเมื่อเกิดอุบัติการณ์
ในการนี้ ทสภ. ได้เชิญผู้แทนจาก ท่าอากาศยานดอนเมือง ท่าอากาศยานภูเก็ต ท่าอากาศยานเชียงใหม่ ท่าอากาศยานหาดใหญ่ และท่าอากาศยานแม่ฟ้าหลวง เชียงราย มาร่วมสังเกตการณ์ฝึกซ้อมและประเมินผลการฝึกซ้อม พร้อมให้ข้อเสนอแนะเพื่อปรับปรุงการฝึกซ้อมแผนความต่อเนื่องทางธุรกิจของ ทสภ. ในปีต่อไปให้มีประสิทธิภาพและประสิทธิผลมากยิ่งขึ้น
ทสภ. ในฐานะผู้ให้บริการท่าอากาศยาน มีแนวทางในการปฏิบัติงานที่เป็นไปตามมาตรฐานสากลและได้มีการประสานการทํางานร่วมกับหน่วยงานที่เกี่ยวข้องอย่างใกล้ชิด เพื่อให้ผู้ใช้บริการมีความเชื่อมั่นได้ว่า ทสภ. มีความมุ่งมั่นและให้ความสําคัญในการให้บริการอย่างต่อเนื่องแก่ผู้ใช้บริการทุกท่านอย่างสูงสุด
รัฐบาลไทย-ข่าวทำเนียบรัฐบาล-เปิดลงทะเบียน "คนละครึ่งเฟส 5" รอบเก็บตกอีก 3.09 ล้านสิทธิ เริ่ม 23 ก.ย. นี้
วันพุธที่ 21 กันยายน 2565
เปิดลงทะเบียน "คนละครึ่งเฟส 5" รอบเก็บตกอีก 3.09 ล้านสิทธิ เริ่ม 23 ก.ย. นี้
.....
กระทรวงการคลัง รวบรวมสิทธิคงเหลือจากผู้ที่ลงทะเบียนโครงการคนละครึ่ง เฟส 5 ที่ได้รับสิทธิแล้ว แต่ไม่ได้มีการใช้จ่ายครั้งแรกภายในระยะเวลาที่กําหนด มีสิทธิคงเหลือประมาณ 3.09 ล้านสิทธิ มาเปิดให้ประชาชนลงทะเบียนรอบใหม่
.
ผู้สนใจสามารถลงทะเบียนรับสิทธิได้ตั้งแต่วันที่ 23 ก.ย. - 1 ต.ค. 65 ผ่านแอปพลิเคชันเป๋าตัง หรือ www.คนละครึ่ง .com/ ระหว่างเวลา 06.00 น. – 22.00 น.
.
เมื่อได้รับสิทธิแล้ว จะได้รับวงเงินสนับสนุนค่าอาหาร เครื่องดื่ม สินค้า - บริการทั่วไป และบริการขนส่งสาธารณะ 50% ไม่เกิน 150 บาท/คน/วัน สูงสุดไม่เกิน 800 บาทต่อคน ตลอดโครงการ และสามารถใช้จ่ายได้ตั้งแต่วันที่ 3 - 31 ตุลาคม 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกฯ อนุทิน เตรียมบินด่วนเย็นวันนี้(6ต.ค.) ติดตามทีมสาธารณสุขให้ความช่วยเหลือครอบครัวผู้ได้รับผลกระทบ พร้อมเยี่ยมผู้ได้รับบาดเจ็บจากเหตุการณ์กราดยิงใน จ.หนองบัวลำภู
วันพฤหัสบดีที่ 6 ตุลาคม 2565
รองนายกฯ อนุทิน เตรียมบินด่วนเย็นวันนี้(6ต.ค.) ติดตามทีมสาธารณสุขให้ความช่วยเหลือครอบครัวผู้ได้รับผลกระทบ พร้อมเยี่ยมผู้ได้รับบาดเจ็บจากเหตุการณ์กราดยิงใน จ.หนองบัวลําภู
รองนายกฯ อนุทิน เตรียมบินด่วนเย็นวันนี้(6ต.ค.) ติดตามทีมสาธารณสุขให้ความช่วยเหลือครอบครัวผู้ได้รับผลกระทบ พร้อมเยี่ยมผู้ได้รับบาดเจ็บจากเหตุการณ์กราดยิงในศูนย์พัฒนาเด็กเล็ก จ.หนองบัวลําภู
วันที่ 6 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้มอบหมายหน่วยงานในกระทรวงสาธารณสุขให้การสนับสนุนการเข้าไปช่วยเหลือทั้งด้านการรักษาผู้บาดเจ็บ และการดูแลสภาพจิตใจครอบครัวผู้ได้รับบาดเจ็บและเสียชีวิต ในเหตุการณ์คนร้ายกราดยิงเจ้าหน้าที่และเด็กในศูนย์พัฒนาเด็กเล็ก อ.นากลาง จ.หนองบัวลําภู อย่างเต็มที่
โดยขณะนี้ในส่วนของผู้ได้รับบาดเจ็บนายแพทย์สาธารณสุขจังหวัดหนองบัวลําภูได้อํานวยการเรื่องการรักษาผู้ได้รับบาดเจ็บอย่างเต็มที่ และมีการส่งต่อจังหวัดอุดรธานีกรณีเกินศักยภาพโรงพยาบาลในจังหวัดหนองบัวลําภู ส่วนการดูแลสภาพจิตใจญาติผู้ได้รับบาดเจ็บและเสียชีวิตได้มีการตั้งทีมเยียวยาจิตใจผู้ประสบภาวะวิกฤต เพื่อเฝ้าระวังอาการภาวะกระทบกระเทือนจิตใจหลังเผชิญเหตุการณ์รุนแรง
น.ส.ไตรศุลี กล่าวว่า เนื่องจากเหตุการณ์ที่เกิดขึ้นในครั้งนี้เป็นเหตุรุนแรง และมีความสูญเสียในวงกว้าง รองนายกรัฐมนตรีและรมว.สาธารณสุข ซึ่งขณะนี้ปฏิบัติภารกิจเข้าร่วมประชุม เกี่ยวกับโครงการเชื่อมต่อทางรถไฟ ช่วงหนองคาย –เวียงจันทน์ อยู่ที่ สปป.ลาว ได้เตรียมจะเดินทางไปติดตามการให้ความช่วยเหลือผู้ได้รับผลกระทบโดยทีมงานของกระทรวงสาธารณสุข พร้อมเยี่ยมผู้ได้รับบาดเจ็บด้วยตนเอง ในช่วงค่ําของวันนี้ (6 ต.ค. 65)
“รองนายกรัฐมนตรีได้รับทราบเหตุการณ์ที่เกิดขึ้นขณะปฏิบัติภารกิจอยู่ที่ สปป.ลาว ซึ่งท่านได้รีบสั่งการหน่วยงานในกระทรวงสาธารณสุขให้เข้าไปสนับสนุนและช่วยเหลือผู้ได้รับผลกระทบเร็วที่สุด และช่วงค่ําวันนี้ท่านจะบินด่วนจาก สปป.ลาว ไปติดตามการให้ความช่วยเหลือ ให้กําลังใจแก่ครอบครัวผู้ได้รับผลกระทบและเยี่ยมผู้ป่วยด้วยตนเอง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีลงนามบันทึกความเข้าใจ
วันพฤหัสบดีที่ 15 กันยายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีลงนามบันทึกความเข้าใจ
ระหว่างบริษัท วิทยุการบินแห่งประเทศไทย จํากัด และหน่วยงาน Air Traffic Management Bureau Civil Aviation Administration of China ในรูปแบบออนไลน์ (Zoom)
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีลงนามบันทึกความเข้าใจ (Memorandum of Understanding: MOU) ระหว่างหน่วยงาน Air Traffic Management Bureau Civil Aviation Administration of China (ATMB/CAAC) สาธารณรัฐประชาชนจีน และบริษัท วิทยุการบินแห่งประเทศไทย จํากัด (บวท.) ในรูปแบบออนไลน์ (Zoom) พร้อมด้วยนายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และ Mr. Tao Ma, Regional Director, ICAO APAC Office, Mr. Hu Zhen Jiang รองผู้อํานวยการ CAAC ร่วมเป็นสักขีพยาน โดยมีนายณพศิษฏ์ จักรพิทักษ์ กรรมการผู้อํานวยการใหญ่ บวท. และ Mr. Che Jin Jun, Director General of ATMB/CAAC ร่วมลงนามในบันทึกความเข้าใจฯ เมื่อวันที่ 14 กันยายน 2565 ณ กระทรวงคมนาคม กรุงเทพฯ
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ตามแผนยุทธศาสตร์ชาติ 20 ปีของรัฐบาล ที่มุ่งเน้นการบูรณาการความร่วมมือด้านความมั่นคงกับอาเซียนและนานาชาติ ซึ่งกระทรวงคมนาคมได้ตอบสนองนโยบายดังกล่าว โดยมุ่งเน้นขับเคลื่อนและให้การสนับสนุนในการส่งเสริมความร่วมมือในการให้บริการจราจรทางอากาศในภูมิภาคเอเชียและแปซิฟิก โดยการลงนามบันทึกความเข้าใจในครั้งนี้ มีวัตถุประสงค์เพื่อเสริมสร้างความร่วมมือระหว่างประเทศไทยและสาธารณรัฐประชาชนจีน ในการร่วมกันพัฒนาการให้บริการจราจรทางอากาศให้เป็นไปตามมาตรฐานและวิสัยทัศน์ขององค์การการบินพลเรือนระหว่างประเทศ (ICAO) เพื่อเพิ่มพูนความเป็นหุ้นส่วนเชิงยุทธศาสตร์และแสดงบทบาทในการพัฒนาอย่างยั่งยืนในภูมิภาคของทั้งสองประเทศ ผ่านการเชื่อมต่อโครงสร้างพื้นฐานด้านการจราจรทางอากาศ อันจะเป็นประโยชน์ต่อการเดินทางและการขนส่งสินค้าระหว่างสองประเทศ เสริมสร้างความเชื่อมโยงทางเศรษฐกิจกับประเทศเพื่อนบ้านและภูมิภาค ขยายผลองค์ความรู้ด้านการบริหารการจราจรทางอากาศไปในวงกว้าง เป็นพื้นฐานการต่อยอดสังคมอุดมปัญญา หรือ Knowledge Based Society รวมถึงสานต่อความสัมพันธ์อันดีระหว่างหน่วยงานด้านการจราจรทางอากาศของทั้งสองประเทศ
โดยประโยชน์ทางด้านการบริหารความคล่องตัวจราจรทางอากาศ ที่ได้รับจากบันทึกความเข้าใจฯ (MOU) ฉบับนี้ ประกอบด้วย
1. การร่วมพัฒนาและแลกเปลี่ยนประสบการณ์ กับศูนย์ Operational Management Center ของสาธารณรัฐประชาชนจีน ซึ่งเป็นศูนย์บริหารข้อมูลการจราจรทางอากาศของประเทศจะเป็นการยกระดับของการแลกเปลี่ยนข้อมูลและการพัฒนาวิธีปฏิบัติด้าน Cross Border ATFM ตามมาตรฐาน ICAO
2. ประเทศไทยและสาธารณรัฐประชาชนจีนสร้างช่องทางในการบูรณาการการจราจรทางอากาศในเส้นทางระหว่างประเทศ ทําให้สามารถพยากรณ์/ลดการออก Flight Restriction เช่น Minutes-in-trials หรือ Miles-in-trials ได้ ซึ่งเป็นการเพิ่มความปลอดภัยในการปฏิบัติการบิน (ลด/ยกเลิกการบินวนรอเข้าน่านฟ้า) และลดการปล่อยก๊าซคาร์บอนด์ของอุตสาหกรรมการบินพลเรือน ตามแนวทาง CORSIA
3. ประเทศไทย โดย บวท. จะได้ร่วมมือกับ ATMB/CAAC ในการร่วมกันพัฒนามาตรฐาน Cross Border ATFM ในเวที ICAO ซึ่งสาธารณรัฐประชาชนจีนนับเป็นรัฐภาคีที่มีบทบาทสูงในภูมิภาคเอเชียและแปซิฟิก
รัฐบาลไทย-ข่าวทำเนียบรัฐบาล-รัฐบาลยินดีผู้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทำคุณประโยชน์ต่อเด็กและเยาวชน องค์กรที่ทำคุณประโยชน์ต่อเด็กและเยาวชน ประจำปี 2564-2565
วันอังคารที่ 20 กันยายน 2565
รัฐบาลยินดีผู้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทําคุณประโยชน์ต่อเด็กและเยาวชน องค์กรที่ทําคุณประโยชน์ต่อเด็กและเยาวชน ประจําปี 2564-2565
รัฐบาลยินดีผู้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทําคุณประโยชน์ต่อเด็กและเยาวชน องค์กรที่ทําคุณประโยชน์ต่อเด็กและเยาวชน ประจําปี 2564-2565 ยก “น้องบาส-น้องบอส” ตัวอย่างเยาวชนทําดี-เสียสละ
วันนี้ (20 กันยายน 2565) น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า รัฐบาลขอแสดงความยินดีกับเด็กและเยาวชนที่ได้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทําคุณประโยชน์ต่อเด็กและเยาวชน องค์กรที่ทําคุณประโยชน์ต่อเด็กและเยาวชน ประจําปี 2564 จํานวน 78 รายและประจําปี 2565 จํานวน 51 รายรวมทั้งสิ้น 129 ราย ที่ได้รับโล่เกียรติยศและเกียรติบัตรเพื่อยกย่องเชิดชูเกียรติจากกระทรวงพัฒนาสังคมและความมั่นคงของมนุษย์ เนื่องในวันเยาวชนแห่งชาติ 20 กันยายน 2565
น.ส.ทิพานัน กล่าวว่า โดยในวันที่ 20 กันยายนของทุกปี เป็นวันเยาวชนแห่งชาติ ที่รัฐบาลเล็งเห็นความสําคัญของเยาวชน โดยรัฐบาลให้ความสําคัญกับการพัฒนาเยาวชนตามแนวทางการพัฒนาประเทศ ตามยุทธศาสตร์ 20 ปีด้านการพัฒนาและเสริมสร้างศักยภาพทรัพยากรมนุษย์ ให้เยาวชนมีศักยภาพในการพัฒนาประเทศ มีความพร้อมทั้งกาย ใจ สติปัญญา ทักษะการคิดวิเคราะห์และรู้คุณค่าความเป็นไทย โดยในปีนี้ยังมีข่าวดีรับวันเยาวชนแห่งชาติ ที่มีเยาวชนที่เป็นตัวอย่างของการทําความดี ช่วยเหลือผู้อื่นและความเสียสละจากเหตุการณ์ที่ นายอรรถชัย อาจอุดม (น้องบาส) และ นายปรัชญา ใจบุญ (น้องบอส) ได้ช่วยปั๊มหัวใจและช่วยชีวิตนักเรียนที่ถูกไฟดูดในช่วงน้ําท่วม ถือเป็นแบบอย่างที่ดีของเยาวชนคนรุ่นใหม่ อนึ่งประเทศไทยได้ประกาศให้วันที่ 20 กันยายนของทุกปี เป็นวันเยาวชนแห่งชาติ ตามมติคณะรัฐมนตรีเมื่อวันที่ 18 มิถุนายน พ.ศ.2528 กําหนดให้เป็นวันดังกล่าว ที่เป็นสิริมงคล เนื่องจากตรงกับวันคล้ายวันพระราชสมภพของพระมหากษัตริย์ แห่งราชวงศ์จักรีถึงสองพระองค์ด้วยกัน คือ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) และพระบาทสมเด็จพระปรเมนทรมหาอานันทมหิดล (รัชกาลที่ 8) ซึ่งทั้ง 2 พระองค์ ได้เสด็จขึ้นเถลิงถวัลย์ราชสมบัติในขณะที่ยังทรงพระเยาว์
........................
รัฐบาลไทย-ข่าวทำเนียบรัฐบาล-ครม. เห็นชอบ ข้อเสนอเพื่อกำหนดมาตรการสำคัญในการแก้ไขปัญหาอาวุธปืนและยาเสพติดที่เป็นรูปธรรม เร่งสร้างความเชื่อมั่นประชาชน ในการแก้ไขปัญหาวุธปืนและยาเสพติดอย่างจริงจัง
วันอังคารที่ 18 ตุลาคม 2565
ครม. เห็นชอบ ข้อเสนอเพื่อกําหนดมาตรการสําคัญในการแก้ไขปัญหาอาวุธปืนและยาเสพติดที่เป็นรูปธรรม เร่งสร้างความเชื่อมั่นประชาชน ในการแก้ไขปัญหาวุธปืนและยาเสพติดอย่างจริงจัง
ครม. เห็นชอบ ข้อเสนอเพื่อกําหนดมาตรการสําคัญในการแก้ไขปัญหาอาวุธปืนและยาเสพติดที่เป็นรูปธรรม เร่งสร้างความเชื่อมั่นประชาชน ในการแก้ไขปัญหาวุธปืนและยาเสพติดอย่างจริงจัง
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี เห็นชอบ มาตรการและกําหนดหน่วยงานรับผิดชอบหลักในการแก้ไขปัญหาอาวุธปืนและยาเสพติด โดยมีมาตรการระยะเร่งด่วนสําคัญ 4 มาตรการ เพื่อให้การแก้ไขปัญหาอย่างเป็นระบบและรวดเร็ว นําไปใช้ได้จริงในการสร้างความปลอดภัย ต่อชีวิต ร่างกาย และทรัพย์สิน รวมทั้งสร้างความเชื่อมั่นให้กับประชาชน ตลอดจนบูรณาการการทํางานร่วมกันของหน่วยงานที่เกี่ยวข้อง ดังนี้
1.มาตรการเกี่ยวกับอาวุธปืน ได้แก่ (1) การอนุญาตให้มีและใช้อาวุธปืน เช่น เพิ่มเติมเอกสารใบรับรองแพทย์ หนังสือรับรองจากต้นสังกัด/นายจ้าง (2) การจัดการอาวุธปืนที่ไม่ได้รับอนุญาตหรือที่มีกฎหมายห้ามออกใบอนุญาต โดยผ่อนผันให้ผู้ครอบครองนําอาวุธปืนที่ไม่ได้รับอนุญาต/หรือที่มีกฎหมาย ห้ามออกใบอนุญาตมาส่งมอบให้แก่ภาครัฐหรือนํามาขึ้นทะเบียน (3) การป้องกันและปราบปรามในเชิงรุก เช่นตรวจจับการค้าอาวุธที่ไม่ได้รับอนุญาต (4) มาตรการทางดิจิทัล เช่น การป้องกันการค้าอาวุธปืนบนแพลตฟอร์มดิจิทัล
2.มาตรการด้านการป้องกันและปราบปรามการกระทําผิดเกี่ยวกับยาเสพติด เช่น การควบคุมสารเคมีที่นําใช้ผลิตยาเสพติด การทําลายเครือข่ายนักค้านาเสพติดและยึดทรัพย์ ติดตามจับกุมผู้มีหมายจับคดียาเสพติด การค้นหาผู้ติดยาเสพติดทั่วประเทศ การติดตามข้อร้องเรียนประชาชน การทบทวนผู้เสพเป็นผู้ป่วย และการใช้อุปกรณ์อิเล็กทรอนิกส์ติดตามตัว (EM)
3.มาตรการด้านการบําบัดฟื้นฟูผู้ติดยาเสพติด ประกอบด้วย ระยะเร่งด่วน ค้นหาและคัดกรองผู้ป่วยจิตเวช ระยะกลาง เร่งรัดจัดตั้งสถานฟื้นฟูสมรรถภาพ และระยะต่อเนื่อง โดยใช้ชุมชนเป็นฐานบําบัดยาเสพติด
4 มาตรการป้องกันและแก้ไขปัญหาสุขภาพจิต เช่น การพัฒนาเครือข่ายในและนอกระบบสุขภาพ และการพัฒนาเครือข่ายในชุมชน
ทั้งนี้ โฆษกประจําสํานักนายกรัฐมนตรี เปิดเผยถึงมาตรการต่าง ๆ ที่ออกมา มีความครอบคลุมในการแก้ปัญหา แต่ต้องดําเนินการด้วยความระมัดระวังอย่างที่สุด โดยนายกรัฐมนตรีกําชับว่า สิ่งใดที่สามารถดําเนินการได้ขอให้ทําทันที และให้มีการดําเนินการอย่างเร่งด่วนภายใน 3 เดือน ต้องตรวจสอบ ดําเนินการ ให้เห็นผลอย่างเป็นรูปธรรมและเป็นไปตามกฏหมาย โดยหน่วยงานรับผิดชอบหลัก ต้องขับเคลื่อนมาตรการดังกล่าวไปสู่การปฏิบัติเพื่อสร้างความมั่นคงปลอดภัยให้กับชีวิต ร่างกาย และทรัพย์สิน สามารถป้องกันเหตุที่จะเกิดขึ้นในอนาคตและสร้างความเชื่อมั่นให้กับประชาชน โดยปฏิบัติให้เกิดผลลัพธ์อย่างเป็นรูปธรรมในระยะเร่งด่วน ขณะที่ เน้นย้ําหน่วยงานในท้องถิ่นและประชาชนในพื้นที่ ให้มีส่วนร่วมในการแก้ไขปัญหาด้วย และให้มีการรายงานผลดําเนินงานให้ทราบภายในกรอบเวลาที่เหมาะสมต่อไป
รัฐบาลไทย-ข่าวทำเนียบรัฐบาล-ลดอัตรานำส่งเงินสมทบผู้ประกันตน ม.33 และ 39 เป็นเวลา 3 เดือน
วันพุธที่ 21 กันยายน 2565
ลดอัตรานําส่งเงินสมทบผู้ประกันตน ม.33 และ 39 เป็นเวลา 3 เดือน
วันพุธที่ 21 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระนายจ้างและผู้ประกันตน โดยอนุมัติหลักการร่างกฎกระทรวงกําหนดอัตราเงินสมทบกองทุนประกันสังคม ซึ่งเป็นการปรับลดอัตรานําส่งเงินสมทบให้แก่ฝ่ายนายจ้างและผู้ประกันตน ตามมาตรา 33 จากเดิมที่นําส่งเงินสมทบเข้ากองทุนประกันสังคมร้อยละ 5 เหลือเพียงร้อยละ 3 ของค่าจ้างผู้ประกันตน ส่วนฝ่ายรัฐบาลจะจ่ายเงินสมทบให้เท่าเดิม คือในอัตราร้อยละ 2.75 ของค่าจ้างผู้ประกันตน พร้อมทั้งปรับลดอัตรานําส่งเงินสมทบให้แก่ผู้ประกันตนตามมาตรา 39 จากเดิมนําส่งเดือนละ 432 บาท ลดเหลือ 240 บาท เป็นระยะเวลา 3 เดือน คืองวดเดือน ต.ค. - ธ.ค.2565 เพื่อเพิ่มสภาพคล่องให้ผู้ประกันตนและนายจ้างมีเงินหมุนเวียนไว้ใช้จ่ายเพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียว! ค่าเสี่ยงภัย อสม. - อสส. 500 บ./เดือน เป็นเวลา 2 เดือน (เม.ย. - พ.ค. 65) สร้างขวัญกำลังใจให้บุคลากรด่านหน้า
วันอังคารที่ 30 สิงหาคม 2565
ครม. ไฟเขียว! ค่าเสี่ยงภัย อสม. - อสส. 500 บ./เดือน เป็นเวลา 2 เดือน (เม.ย. - พ.ค. 65) สร้างขวัญกําลังใจให้บุคลากรด่านหน้า
.....
ที่ประชุม ครม. (30 ส.ค. 65) อนุมัติ 1,050.31 ล้านบาท เพื่อเป็นค่าตอบแทน เยียวยา ชดเชย และค่าเสี่ยงภัย สําหรับอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) จํานวน 1,050,306 คน ในอัตรา 500 บ./คน/เดือน สําหรับเดือน เม.ย. - พ.ค. 65 ตามโครงการค่าตอบแทน เยียวยา ชดเชย และค่าเสี่ยงภัย สําหรับการปฏิบัติงานของ อสม. ในการเฝ้าระวัง ป้องกัน และควบคุมโรคติดเชื้อไวรัสโควิด-19 ในชุมชน
.
อสม. และ อสส. ถือเป็นกําลังสําคัญในการเฝ้าระวัง ป้องกัน และควบคุมโรคโควิด-19 นับตั้งแต่เดือน ก.พ. 63 เป็นต้นมา ทั้งการให้ความรู้ในการป้องกันและดูแลสุขภาพแก่ประชาชน/ การเฝ้าระวังและคัดกรองกลุ่มเสี่ยง/ การดูแลผู้ป่วยโควิด-19 - แนะนํากลุ่มเป้าหมายตรวจ ATK ฯลฯ ซึ่งที่ผ่านมารัฐบาลได้ให้ค่าตอบแทนเสี่ยงภัยฯ มาแล้วเป็นเวลา 6 เดือน (ต.ค. 64 – มี.ค. 65) เพื่อสร้างขวัญและกําลังใจให้พี่น้อง อสม. ในการปฏิบัติหน้าที่ด้วยความเข้มแข็งมาอย่างต่อเนื่อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ป่วยบัตรทองในพื้นที่น้ำท่วม เข้ารักษาที่ไหนก็ได้ ไม่เสียค่าใช้จ่าย
วันเสาร์ที่ 15 ตุลาคม 2565
ผู้ป่วยบัตรทองในพื้นที่น้ําท่วม เข้ารักษาที่ไหนก็ได้ ไม่เสียค่าใช้จ่าย
รองโฆษกรัฐบาลเผยผู้ป่วยบัตรทองในพื้นที่น้ําท่วม เข้ารักษาที่ไหนก็ได้ ไม่เสียค่าใช้จ่าย
วันนี้(15ต.ค.65)นางสาวรัชดาธนาดิเรก รองโฆษกประจําสํานักนายกรัฐมนตรีเปิดเผยว่าจากสถานการณ์น้ําท่วมในหลายพื้นที่พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกําชับส่วนราชการเร่งช่วยเหลือผู้ประสบอุทกภัยและให้ดูแลอย่างใกล้ชิดเพื่อบรรเทาความเดือดร้อนในเบื้องต้นสําหรับการดูแลสุขภาพประชาชนสํานักงานหลักประกันสุขภาพแห่งชาติ(สปสช.)พร้อมดูแลผู้ป่วยสิทธิบัตรทองในพื้นที่ประสบภัยน้ําท่วมมีการจัดระบบให้สามารถรับการรักษาต่อเนื่องซึ่งผู้ป่วยสามารถใช้บริการที่หน่วยบริการหรือสถานพยาบาลที่ไม่ใช่หน่วยบริการตามสิทธิได้โดยไม่เสียค่าใช้จ่ายซึ่งทางหน่วยบริการจะเบิกค่าใช้จ่ายจากสปสช.ตามขั้นตอนต่อไป
สําหรับแนวทางการดูแลผู้ป่วยสิทธิบัตรทองในพื้นที่น้ําท่วม1.เจ็บป่วยเข้ารักษาที่ไหนก็ได้ไม่เสียค่าใช้จ่าย2.ประสานกองทุนหลักประกันสุขภาพท้องถิ่นของอบต.เทศบาลรับส่งผู้ป่วยโรคเรื้อรังที่ต้องรักษาต่อเนื่อง3.จัดส่งน้ํายาล้างไตผ่านไปรษณีย์ไทยให้ผู้ป่วยถึงบ้านได้ตามปกติ4.กรณีฟอกไตด้วยเครื่องไตเทียมจัดระบบเฝ้าระวังเตรียมโรงพยาบาลสํารอง
ทั้งนี้ผู้ป่วยฉายแสงไตวายเรื้อรังต้องการการรักษาต่อเนื่องหรือต้องการความช่วยเหลือติดต่อสายด่วนสปสช.โทร.1330ตลอด24ชั่วโมงหรือสอบถามเพิ่มเติมผ่านไลน์สปสช.พิมพ์ไลน์ไอดี@nhsoหรือคลิกhttps://lin.ee/zzn3pU6
——————-